Østjyllands Politi har i længere tid efterforsket organiseret narkokriminalitet, og den 28. juli blev der omkring Odder fundet flere hundrede kilo amfetamin. I går foretog Østjyllands Politi i samarbejde med blandt andet Nordjyllands Politi en række anholdelser i forbindelse med fundet af amfetamin. Der har fundet anholdelser sted i Nørresundby, Vejle, Horsens, på Djursland, i Aarhus-området og Københavns Vestegn. 12 personer blev anholdt i alderen 24 til 60 år. De er sigtet for at have erhvervet og videredistribueret store mængder amfetamin. 11 af de 12 anholdte bliver onsdag fremstillet i grundlovsforhør ved Retten i Aarhus.

Referat:
Østjyllands Politi foretog tirsdag en række aktioner relateret til salg af amfetamin. En af aktionerne fandt sted i Nørresundby.